section_heading: Životopis
paragraph_text: Nakon završenog studija teologije zaredio se za đakona 5. srpnja 1998. Đakonski praktikum od godinu dana odradio je u župi Sv. Josipa u Slatini a mladu misu je slavio je u rodnoj župi Sv. Lepololda Mandića u Požegi 25. srpnja 1999. Bio je kapelan u župi sv. Luke u Novskoj i župnik u župi sv. Nikole u Podgoraču. 2011. godine razriješen je službe pastoralnog suradnika župe sv Augustina u Velikoj i zbog zdravstvenih tegoba (depresija), a 2013. godine imenovan je duhovnim pomoćnikom u svojoj rodnoj župi sv. Leopolda Mandića u Požegi. Nedugo nakon toga dijagnosticirana mu je teška bolest tumora na plućima, s kojom se hrabro borio, no s nesmanjenim intenzitetom i dalje je pisao, radio i djelovao. Zbog teškoga zdravstvenog stanja Pavle Primorac u proljeće 2017. godine obustavlja svoje kolumne i radi liječenja i mira povlači se u anonimnost.